b'\n_START_ARTICLE_\nVirtaset ja Lahtiset\n_START_SECTION_\nJuoni\n_START_PARAGRAPH_\nPerheen is\xc3\xa4 (Heimo Lepist\xc3\xb6) kinastelee lastensa kanssa, jotka ovat kateellisia naapuriperheen Lahtisille. Kun Lahtisten is\xc3\xa4 t\xc3\xa4ytt\xc3\xa4\xc3\xa4 50 vuotta, Virtaset l\xc3\xa4hett\xc3\xa4v\xc3\xa4t harmistaan huolimatta kukkia Lahtisille, mutta saavat selville, ett\xc3\xa4 perheen poika oli vaihtanut kukkien tilalle luudan. Poika oli luullut kukkia tarkoitetuksi omaan konfirmaatiotilaisuuteensa vaikka oli nuoruuden kapinassa ehdottomasti kielt\xc3\xa4nyt niiden tuomisen kirkkoon. Pahaksi onnekseen perheen is\xc3\xa4 oli kirjoittanut saatesanoiksi hienona pit\xc3\xa4m\xc3\xa4ns\xc3\xa4 latinankielisen lauseen "sic transit gloria mundi!"'